— На жаль, у рэспубліцы адсутнічае сістэма эканамічнай адукацыі навучэнцаў. Дзяржаўная праграма “Малое і сярэдняе прадпрымальніцтва ў Рэспубліцы Беларусь” на 2016—2020 гады нацэльвае на развіццё школьных бізнес-кампаній як спосабу развіцця прадпрымальніцтва. Саветам Мiнiстраў i Нацыянальным банкам Рэспублiкi Беларусь прыняты План сумесных дзеянняў дзяржаўных органаў і ўдзельнікаў фінансавага рынку па павышэнні фінансавай дасведчанасці насельніцтва Рэспублікі Беларусь на 2013—2018 гады. Але гэта толькі асобныя пытанні эканамічнай адукацыі навучэнцаў, а неабходна цэласная сістэма, якая ахоплівала б навучанне дзяцей пачынаючы з дашкольнага ўзросту, і ўключала б у сябе ўсе аспекты эканамічнай падрыхтоўкі навучэнцаў. Не хапае вучэбнай літаратуры для школьнікаў і метадычнай літаратуры для педагогаў.